CELEX: 32016D0887
Language: et
Date: 2016-06-02 00:00:00
Title: Komisjoni rakendusotsus (EL) 2016/887, 2. juuni 2016, millega muudetakse otsuse 2007/777/EÜ II lisa seoses loeteluga, kus on esitatud need kolmandad riigid või nende osad, kust lubatakse liitu tuua lihatooteid ning töödeldud magusid, põisi ja sooli (teatavaks tehtud numbri C(2016) 3215 all) (EMPs kohaldatav tekst)

4.6.2016   
            
            
               ET
            
            
               Euroopa Liidu Teataja
            
            
               L 148/6
            
         KOMISJONI RAKENDUSOTSUS (EL) 2016/887,
   2. juuni 2016,
   millega muudetakse otsuse 2007/777/EÜ II lisa seoses loeteluga, kus on esitatud need kolmandad riigid või nende osad, kust lubatakse liitu tuua lihatooteid ning töödeldud magusid, põisi ja sooli
   
      
         (teatavaks tehtud numbri C(2016) 3215 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku, artikli 8 punkti 4 ja artikli 9 lõike 4 punkti c,
   ning arvestades järgmist:
   
               (1)
            
            
               Komisjoni otsuses 2007/777/EÜ (2) on muu hulgas sätestatud tingimused, mida tuleb täita selliste saadetiste liitu toomisel, mis sisaldavad teatavaid lihatooteid ning töödeldud magusid, põisi ja sooli, mida on töödeldud ühel kõnealuse määruse II lisa 4. osas sätestatud töötlemisviisil (edaspidi „kaubad“), sealhulgas loetelu kolmandatest riikidest või nende osadest, kust kaupade toomine liitu on lubatud.
            
         
               (2)
            
            
               Kui kolmandates riikides on otsuse 2007/777/EÜ loetellu kandmise eesmärgil loodud piirkonnad, on need loetletud kõnealuse otsuse II lisa 1. osas.
            
         
               (3)
            
            
               Otsuse 2007/777/EÜ II lisa 2. osas on sätestatud loetelu, kus on esitatud need kolmandad riigid või nende osad, kust lubatakse liitu tuua kaupu, tingimusel et need on läbinud II lisa 4. osas osutatud vastava töötluse. Kõnealuse töötluse eesmärk on kõrvaldada teatav risk loomatervisele, mis on seotud konkreetsete kaupadega. Kõnealuse lisa 4. osas on sätestatud muu kui eritöötlus „A“ ning eritöötlemisviisid „B“–„F“, mis on loetletud alanevas järjekorras vastavalt konkreetse kaubaga seotud loomaterviseriski suurusele.
            
         
               (4)
            
            
               Argentina ja Brasiilia on taotlenud, et nende kohta tehtaks kanne otsuse 2007/777/EÜ II lisa 2. osa loetellu, et lubada sisse tuua sellistest koduveistest saadud kaupu, kes on pärit kõnealuste riikide kõigist osadest, kust on juba lubatud liitu sisse tuua sama liigi loomade värsket liha, nagu on kirjeldatud komisjoni määruse (EL) nr 206/2010 (3) II lisa 1. osas.
            
         
               (5)
            
            
               Kuna liitu toodavad kaubad peavad läbima otsuse 2007/777/EÜ II lisa 4. osas sätestatud töötluse, tuleks kaupade puhul muuta otsuse 2007/777/EÜ II lisa 1. osas osutatud Argentina ja Brasiilia piirkondade AR-1, AR-2 ja BR-2 kirjeldusi, et liitu värske liha toomise eesmärgil viia need vastavusse määruse (EL) nr 206/2010 II lisa 1. osas kirjeldatud Argentina ja Brasiilia suhtes kohaldatud piirkondadeks jaotamisega.
            
         
               (6)
            
            
               Lisaks on Brasiilia esitanud taotluse veel ühe Brasiilia piirkonna kohta, et saada luba tuua kõnealusest piirkonnast liitu kaupu, mis on saadud koduveistest ning mis on läbinud otsuse 2007/777/EÜ II lisa 4. osas sätestatud eritöötluse „B“. Arvestades, et see piirkond on osa Brasiilia territooriumist, mis on tunnistatud Maailma Loomatervishoiu Organisatsiooni (OIE) poolt vabaks suu- ja sõrataudist (4) ilma vaktsineerimiseta, ning et asjaomaste kaupade suhtes kohaldatakse eritöötlust „B“, tuleks lubada kõnealusest piirkonnast liitu kaupu importida.
            
         
               (7)
            
            
               Seepärast tuleks Brasiilia territooriumi kõnealune osa kanda piirkonnana BR-4 otsuse 2007/777/EÜ II lisa 1. osa loetellu. Brasiilia piirkonnast BR-4 pärit koduveistest saadud kaupade saadetisi tuleks lubada liitu tuua tingimusel, et kohaldatakse kõnealuse lisa 4. osas sätestatud eritöötlust „B“, ning seepärast tuleks piirkond BR-4 kanda kõnealuse lisa 2. osa loetellu.
            
         
               (8)
            
            
               Seepärast tuleks vastavalt muuta otsuse 2007/777/EÜ II lisa 1. ja 2. osa.
            
         
               (9)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/777/EÜ II lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 2. juuni 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 18, 23.1.2003, lk 11.
   
      (2)  Komisjoni 29. novembri 2007. aasta otsus 2007/777/EÜ, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ (ELT L 312, 30.11.2007, lk 49).
   
      (3)  Komisjoni 12. märtsi 2010. aasta määrus (EL) nr 206/2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).
   
      (4)  http://www.oie.int/en/animal-health-in-the-world/official-disease-status/fmd/list-of-fmd-free-members/
   
      LISA
      Otsuse 2007/777/EÜ II lisa muudetakse järgmiselt.
      
                  1)
               
               
                  1. osas asendatakse kanded Argentina ja Brasiilia kohta järgmisega:
                  
                              „Argentina
                           
                           
                              AR
                           
                           
                              01/2004
                           
                           
                              Kogu riik
                           
                        
                              AR-1
                           
                           
                              02/2016
                           
                           
                              Määruse (EL) nr 206/2010 II lisa 1. osas koodiga AR-1 ja AR-3 määratletud territooriumid.
                           
                        
                              AR-2
                           
                           
                              02/2016
                           
                           
                              Määruse (EL) nr 206/2010 II lisa 1. osas koodiga AR-2 määratletud territoorium.
                           
                        
                              Brasiilia
                           
                           
                              BR
                           
                           
                              01/2004
                           
                           
                              Kogu riik
                           
                        
                              BR-1
                           
                           
                              01/2005
                           
                           
                              Järgmised osariigid: Rio Grande do Sul, Santa Catarina, Paraná, São Paulo ja Mato Grosso do Sul.
                           
                        
                              BR-2
                           
                           
                              02/2016
                           
                           
                              Määruse (EL) nr 206/2010 II lisa 1. osas koodidega BR-1, BR-2, BR-3 ja BR-4 määratletud territooriumid.
                           
                        
                              BR-3
                           
                           
                              01/2005
                           
                           
                              Järgmised osariigid: Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina ja São Paulo.
                           
                        
                              BR-4
                           
                           
                              01/2016
                           
                           
                              Liiduringkond ja järgmised osariigid: Acre, Rondônia, Pará, Tocantins, Maranhão, Piauí, Bahia, Ceará, Rio Grande do Norte, Paraíba, Pernambuco, Alagoas ja Sergipe.“
                           
                        
            
                  2)
               
               
                  2. osas lisatakse Brasiiliat käsitlevasse kandesse järgmine rida:
                  
                              „Brasiilia BR-4
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX“